fermented foodsDietitian UK | Dietitian UK
2018 food trendsDietitian UKeaating in 2018eating trends 2018fermented foodsfood trendsgut health foodskefirnutrition trendsplent powerpriya dietitianPriya Tewrecycling foodtrends in nutrition Christene hoef nie oor alles te praat nie - www.bybelkennis.co.za
I alone cannot change the world, but I can cast a stone across the waters to create many ripples. Moeder Teresa
In ‘n wêreld vol geweld, haat en verdeeldheid is dit moeilik om te weet wat om te sê en wanneer om dit te sê. Christene gee dikwels hulle menings – ingelig of nie – oor sake wat gebeur. Dit is noodsaaklik dat Christene belangrike sake hanteer vanuit ‘n Bybelse perspektief. Maar om oor elke klein dingetjie jou mening te lug, is nie noodwendig ‘n goeie ding nie.
Wat moet ons doen in gevalle van geweld en terreur? Christene het ‘n verantwoordelikheid om op hierdie sake te reageer, nie met ons persoonlike menings en waardes nie, maar met die hart van God en die waarheid van die Skrif. Ons is God se verteenwoordigers op aarde. Mense oordeel dikwels vir God oor wat hulle in ons sien en hoor. Ons moenie bombastiese uitsprake lewer nie; ons moet altyd ander in aanmerking neem in ons antwoorde. Maar ons kan ook nie die wêreld om ons eenvoudig ignoreer nie. Jesus sê dat ons sout en lig in die wêreld moet wees. Ons moet so optree veral as ons die kultuur om ons hanteer.
Vermy uitsprake oor politiek so ver as moontlik. Politiek is van nature verdelend. Daar gaan altyd mense wees wat van jou verskil. Ons moet versigtig wees om by politieke sake wat niks met die koninkryk van God te doen het, betrokke te raak.
Hoe besluit jy oor watter sake jy moet praat of nie?
Is dit nodig om dit te sê?
Net omdat dit in die media is, beteken nie dat dit bespreek moet word nie. Dit is beslis nie voordelig om alles te bespreek nie. Is dit die moeite werd om te bespreek? Is dit wat jy wil sê van waarde? Sal dit wat jy wil sê help met die verstaan van die Bybel, verhoudings, genesing of groei?
Wanneer jy beslis moet praat, is as daar onderwerpe is wat verband hou met Bybelse waarhede. Soms bied die wêreld vir ons geleenthede om tydige, relevante boodskappe te verkondig. Gebruik hulle. Maak net seker dat jou menings Bybels akkuraat is en die liefde van God uitdruk.
Eer dit vir God?
Dawid het twee geleenthede gehad om vir Saul dood te maak. Hy weier, want dit sou nie vir God geëer het nie. Soms is dit wat vir ons na die regte dinge om te doen, lyk, nie die Goddelike ding om te doen nie. Ons primêre kommer is om God te eer en te gehoorsaam. Spandeer tyd in gebed om te bepaal of God wil hê jy moet praat of stilbly. Laat Hy jou lei.
Oorweeg jou vooroordele
Praat jy omdat dit vir jou persoonlik ‘n sensitiewe saak is? Is dit jou eie agenda? Oppas vir daardie projekte waarvoor jy ‘n passie het.
Vra jouself af waarom?
Hoekom wil jy praat of stilbly? Maak seker van jou motivering. Dit is maklik om stil te bly omdat jy lui of bang is. Dit is maklik om te praat omdat jy kwaad of trots is. Die “waarom” is belangrik. Kry raad by ander gelowiges. Jy hoef nie alleen te besluit nie.
Daar is tye wanneer jy spyt sal wees oor jou stilswye. Daar is tye wat jy spyt sal wees omdat jy gepraat het. Ons gaan foute maak. Wat verkeerd is, is om nie die belang van wat ons doen, te oorweeg nie en hoe wat ons sê ‘n impak het op hoe ander mense Jesus sien. Wat ons sê is belangrik. As ons vir Jesus leef, moet ons sy waarheid met die wêreld om ons deel.
Laaste 7 Dae: 4,639
Laaste 30 Dae: 17,334
Laaste 365 Dae: 364,813